Broj:7 Su-156/2015

U Požegi, na dan 15. travnja 2015. godine.

Predsjednica Općinskog suda u Požegi, Snježana Polgar, na temelju članka 15. i 16. Etičkog kodeksa državnih službenika („NN“ 49/11 i 13/12), te članka 5. Sudskog poslovnika (Narodne novine broj 37/14, 49/14, 8/15 i 35/15) donosi slijedeću

**O D L U K U   
o imenovanju povjerenika za etiku**I.

Viša sudska savjetnica Anamarija Kovačević-Turac, zaposlena u Općinskom sudu u Požegi, na radnom mjestu više sudske savjetnice broj telefona 034/290 505, e-mail adresa: anamarija.kovacevic[@ospz.pravosudje.hr](mailto:turac@ospz.pravosudje.hr) imenuje se povjerenikom za etiku u ovome sudu.

II.

Prava i obveze povjerenika za etiku:   
- prati primjenu Etičkog kodeksa u općinskom sudu u Požegi  
- promiče etičko ponašanje u međusobnim odnosima državnih službenika te odnosima službenika prema građanima,   
- zaprima pritužbe službenika i građana na neetičko ponašanje i postupanje službenika   
- provodi postupak ispitivanja osnovanosti pritužbe   
- vodi evidenciju o zaprimljenim pritužbama.

III.

Povjerenik za etiku dužan je završiti program edukacije povjerenika za etiku.

IV.

Povjerenik za etiku dužan je u roku od 30 dana od dana primitka pritužbe provesti postupak ispitivanja osnovanosti pritužbe, te pripremiti odgovor podnositelju pritužbe, kojeg dostavlja čelniku tijela.

Povjerenik za etiku dužan je provesti postupak ispitivanja osnovanosti pritužbe i na temelju anonimne pritužbe.

V.

O provedenom postupku ispitivanja osnovanosti pritužbe, povjerenik za etiku dužan je podnijeti pisano izvješće čelniku tijela, a u slučaju dvojbi o tome predstavlja li neko ponašanje državnog službenika povredu Etičkog kodeksa, povjerenik za etiku zatražit će mišljenje Etičkog povjerenstva.

VI.

Na zahtjev povjerenika za etiku, za vrijeme postupka ispitivanja osnovanosti pritužbe, čelnik državnog tijela, dužan je povjerenika za etiku osloboditi obavljanja poslova radnog mjesta na koje je raspoređen.

VII.

Povjerenik za etiku ne može zbog obavljanja svoje dužnosti biti pozvan na odgovornost niti doveden u nepovoljni položaj u odnosu na druge državne službenike.

VIII.

Povjerenik za etiku može Etičkom povjerenstvu podnijeti pritužbu na neetično ponašanje drugih službenika prema povjereniku za etiku.   
Etičko povjerenstvo dužno je u roku od 60 dana od dana primitka pritužbe dostaviti odgovor na pritužbu etičkom povjerenstvu i o tome izvijestiti čelnika državnog tijela.

Predsjednica suda:

Snježana Polgar

Dostaviti:

1. Anamarija Kovačević Turac   
2. Ministarstvo uprave RH, Zagreb, Maksimirska 63   
3. Dosje službenice   
4. Oglasna ploča suda